เขียนย่อหน้าเกี่ยวกับ รูปแบบ Roadside Store ของยูนิโคล่ในประเทศไทย เปลี่ยนพฤติกรรมการซื้อเสื้อผ้าของคนไทย
การเปิดร้านเสื้อผ้าในรูปแบบ Roadside Store ในประเทศไทย มีเป้าหมายสำคัญคือ ไม่ได้มุ่งที่ยอดขายที่ต้องถล่มทลายเป็นหลัก แต่เป็นการค่อยๆ เปลี่ยนพฤติกรรมการซื้อเสื้อผ้าในทุกฤดูกาล ให้มาซื้อเสื้อผ้าที่ยูนิโคล่ ซึ่งสอดคล้องกับปรัชญา “LifeWear” ที่พัฒนาสินค้าคุณภาพ เรียบง่าย ทนทาน เพื่อให้สินค้าของยูนิโคล่ เป็นส่วนหนึ่งในชีวิตประจำวันของทุกคน เสื้อผ้าในยูนิโคล่ ไม่ใช่การนำเสนอแค่แฟชั่น แต่ต้องปรับให้เข้ากับความเป็นอยู่ของผู้คนในภูมิภาคเอเชียตะวันออกเฉียงใต้ ซึ่งมีภูมิอากาศร้อน ไม่ว่าจะอยู่ในบ้าน หรือนอกบ้าน ในขณะเดียวกันคนไทยก็มีรสนิยมด้านแฟชั่น สามารถนำเสื้อยูนิโคล่ Mix & Match ได้ดี

บทเรียนจากย่อหน้านี้

รูปแบบ “Roadside Store” เปลี่ยนพฤติกรรมการซื้อเสื้อผ้าของคนไทย

หลักการพื้นฐานของค้าปลีกสมัยใหม่ ไม่ว่าจะเป็นค้าปลีกประเภทไหนก็ตาม คือ การเข้าไปเปลี่ยนพฤติกรรมผู้บริโภค จากที่เคยซื้อสินค้า Traditional Trade ไปสู่ Modern Trade

เหมือนเช่นในอุตสาหกรรมเสื้อผ้าเครื่องแต่งกายในไทย ตลาดใหญ่สุดคือ เสื้อผ้าที่ขายตามร้านค้าในตลาดนัด หรือร้านค้าทั่วไป (Traditional Trade) มีจุดเด่นด้านราคา เพราะฉะนั้นการเข้ามาของ “ยูนิโคล่” ในไทยเมื่อปี 2554 ซึ่งถือเป็นค้าปลีกสมัยใหม่ด้านเสื้อผ้า และทุกวันนี้ยังคงเดินหน้าขยายสาขาเข้าไปในศูนย์การค้าทั้งในกรุงเทพฯ และต่างจังหวัด ได้พยายามเปลี่ยนพฤติกรรมการซื้อเสื้อผ้าคนไทยส่วนหนึ่ง โดยเฉพาะการยกระดับ หรือ Trade up คนไทยจากที่เคยซื้อเสื้อผ้าตามร้านค้าทั่วไป เช่น ร้านค้าตลาดนัด ร้านข้างทาง ให้ขยับมาซื้อเสื้อผ้าในร้านยูนิโคล่ โดยใช้จุดขายด้านนวัตกรรม คุณภาพสินค้า ราคา และโปรโมชั่นมาเป็นตัวดึงลูกค้า

เพราะฉะนั้น เป้าหมายสำคัญของการเปิดรูปแบบ Roadside Store ในไทย สเต็ปแรกไม่ได้มุ่งที่ “ยอดขาย” ที่ต้องถล่มทลายเป็นหลัก แต่คือ การค่อยๆ เปลี่ยน “พฤติกรรมการซื้อเสื้อผ้า” ของคนไทย ไม่ว่าจะเป็นเสื้อ กางเกง กระโปรง เข็มขัด รวมไปถึงเสื้อทับข้างใน ถุงเท้า ฯลฯ ทุกฤดูกาล ให้มาซื้อที่ยูนิโคล่ ซึ่งสอดคล้องกับปรัชญา “LifeWear” ที่พัฒนาสินค้าคุณภาพ เรียบง่าย ทนทาน เพื่อให้สินค้าของยูนิโคล่ เป็นส่วนหนึ่งในชีวิตประจำวันของทุกคน

“เอเชียตะวันออกเฉียงใต้ มีภูมิอากาศร้อน ดังนั้น เสื้อผ้ายูนิโคล่ ไม่ใช่การนำเสนอแค่แฟชั่น แต่ต้องปรับให้เข้ากับวิถีชีวิต หรือความเป็นอยู่ของผู้คนในภูมิภาคนี้ ไม่ว่าจะอยู่ในบ้าน หรือนอกบ้าน อย่างยูนิโคล่ ในไทยเรา Localize สินค้าให้เหมาะกับสภาพอากาศ มีทั้งเสื้อหน้าร้อน และเสื้อหน้าหนาวสำหรับคนไทยที่จะเดินทางไปต่างประเทศช่วงหน้าหนาว ขณะเดียวกันคนไทยมีรสนิยมด้านแฟชั่น สามารถนำเสื้อยูนิโคล่ Mix & Match ได้ดี” คุณซาโตชิ ฮาตาเสะ เล่าถึงการปรับสินค้าให้เข้ากับตลาดท้องถิ่น

สังเกตได้ว่าหนึ่งในกลุ่มสินค้าที่ยูนิโคล่ ให้ความสำคัญในการโปรโมทในประเทศไทย คือ เสื้อ “AIRism” ถือเป็น sub-brand กลุ่มสินค้า Innerwear มีจุดขายด้านนวัตกรรมสวมใส่สบายในทุกสภาพอากาศ

แต่ Insight หนึ่งของตลาด Innerwear อย่างเสื้อทับใน หรือเสื้อซับในของตลาดไทย ด้วยความที่ไทยเป็นเมืองร้อน คนไทยจึงไม่นิยมสวมใส่เสื้อซับใน แตกต่างจากญี่ปุ่น ทั้งผู้หญิงและผู้ชายจะสวมใส่เสื้อซับใน ส่วนคนไทยที่สวมใส่เสื้อซับในเป็นประจำ คนกลุ่มนี้ มีทั้งที่ซื้อของมีแบรนด์ และที่ไม่มีแบรนด์

ดังนั้น “ยูนิโคล่” ต้องการกระตุ้นให้คนไทย ทั้งผู้หญิงและผู้ชาย หันมาสวมใส่เสื้อซับในมากขึ้น ด้วยการใช้นวัตกรรมเป็นตัวผลักดันตลาด เพื่อเวลาตัดสินใจซื้อ แบรนด์ “AIRism” จะได้เป็น Top of mind brand ขึ้นมาทันที